Αρθρο 213

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

1. Σε περίπτωση που τα εξισωτικά ποσά αναφέρονται στο άρθρο 240 ή ο εξισωτικός μηχανισμός που αναφέρεται στο άρθρο 270 εφαρμόζονται στις συναλλαγές μεταξύ της Κοινότητας στην παρούσα της σύνθεση και της Πορτογαλικής Δημοκρατίας για ένα ή περισσότερα από τα προϊόντα βάσεως που θεωρείται ότι έχουν ενσωματωθεί στην κατασκευή εμπορευμάτων που υπάγονται στον κανονισμό (ΕΟΚ) αριθ. 3033/80 του Συμβουλίου της 11ης Νοεμβρίου 1980, για τον καθορισμό του καθεστώτος συναλλαγών που εφαρμόζεται σε ορισμένα εμπορεύματα που προέρχονται από τη μεταποίηση γεωργικών προϊόντων, εφαρμόζονται τα ακόλουθα μεταβατικά μέτρα:

- ένα εξισωτικό ποσό, υπολογιζόμενο βάσει των εξισωτικών ποσών που αναφέρονται στο άρθρο 240 ή του εξισωτικού μηχανισμού που αναφέρεται στο άρθρο 270 και σύμφωνα με τους κανόνες του κανονισμού (ΕΟΚ) αριθ. 3033/80 για τον υπολογισμό του κινητού στοιχείου του εφαρμοζόμενου στα εμπορεύματα που υπάγονται στον κανονισμό αυτό, εφαρμόζεται κατά την εισαγωγή των εμπορευμάτων στην Κοινότητα με την παρούσα της σύνθεση προελεύσεως Πορτογαλίας,

- όταν τα εμπορεύματα που υπάγονται στον κανονισμό (ΕΟΚ) αριθ. 3033/80 προελεύσεως τρίτων χωρών εισάγονται στην Πορτογαλία, το κινητό στοιχείο που καθορίζεται από τον κανονισμό αυτό αυξάνεται ή μειώνεται, κατά περίπτωση, κατά το εξισωτικό ποσό που αναφέρεται στην πρώτη περίπτωση,

- ένα εξισωτικό ποσό, καθοριζόμενο βάσει των εξισωτικών ποσών που αναφέρονται στο άρθρο 240 ή του εξισωτικού μηχανισμού που αναφέρεται στο άρθρο 270 που ορίζονται για τα προϊόντα βάσεως και σύμφωνα με τους εφαρμοζόμενους κανόνες για τον υπολογισμό των επιστροφών που προβλέπονται στον κανονισμό (ΕΟΚ) αριθ. 3035/80 του Συμβουλίου της 11ης Νοεμβρίου 1980 για τον καθορισμό των γενικών κανόνων που αφορούν τη χορήγηση επιστροφών κατά την εξαγωγή και των κριτηρίων καθορισμού του ύψους αυτών, για ορισμένα γεωργικά προϊόντα εξαγόμενα υπό μορφήν εμπορευμάτων μη υπαγομένων στο παράρτημα ΙΙ της συνθήκης, εφαρμόζεται, στα εμπορεύματα που υπάγονται στον κανονισμό αυτό, κατά την εξαγωγή των εμπορευμάτων αυτών στην Πορτογαλία προελεύσεως της Κοινότητας στην παρούσα της σύνθεση,

- όταν τα προϊόντα που υπάγονται στον κανονισμό (ΕΟΚ) αριθ. 3035/80 εξάγονται από την Πορτογαλική Δημοκρατία προς τρίτες χώρες, επιβάλλεται το εξισωτικό ποσό που αναφέρεται στην τρίτη περίπτωση.

2. Ο δασμός που αποτελεί το σταθερό στοιχείο της επιβάρυνσης που εφαρμόζεται, την ημερομηνία της προσχώρησης, κατά την εισαγωγή στην Πορτογαλία, προελεύσεως της Κοινότητας στην παρούσα της σύνθεση, εμπορευμάτων που υπάγονται στον κανονισμό (ΕΟΚ) αριθ. 3033/80, καθορίζεται αφαιρώντας από το δασμό βάσεως, που εφαρμόζει η Πορτογαλική Δημοκρατία στα προϊόντα καταγωγής της Κοινότητας στην παρούσα της σύνθεση,ένα κινητό στοιχείο ίσο προς το κινητό στοιχείο που ορίζεται κατ’ εφαρμογή του κανονισμού (ΕΟΚ) αριθ. 3033/80, προσαυξημένο ή μειωμένο, ανάλογα με την περίπτωση, κατά το εξισωτικό ποσό που αναφέρεται στην παράγραφο 1 πρώτη και τρίτη περίπτωση.

Ωστόσο, στην περίπτωση που, όσον αφορά τα προϊόντα που αναφέρονται στο παράρτημα XIX, ο δασμός ο οποίος αποτελεί το σταθερό στοιχείο της επιβάρυνσης, υπολογιζόμενος σύμφωνα με τις διατάξεις του προηγουμένου εδαφίου, είναι χαμηλότερος από τους δασμούς του παραρτήματος αυτού, εφαρμόζονται οι τελευταίοι αυτοί δασμοί.

3. Ο δασμός που αποτελεί το σταθερό στοιχείο της επιβάρυνσης που εφαρμόζεται, την ημερομηνία της προσχώρησης, κατά την εισαγωγή στην Πορτογαλία εμπορευμάτων, προελεύσεως τρίτων χωρών, που υπάγονται στον κανονισμό (ΕΟΚ) αριθ. 3033/80, θα είναι ίσος με το μεγαλύτερο από τα κατωτέρω δύο ποσά, καθοριζόμενα ως εξής:

- το ποσό που εξάγεται αφαιρώντας από το δασμό βάσεως που εφαρμόζει η Πορτογαλική Δημοκρατία στις εισαγωγές προελεύσεως τρίτων χωρών ένα κινητό στοιχείο ίσο προς το κινητό στοιχείο που ορίζεται κατ’ εφαρμογήν του κανονισμού (ΕΟΚ) αριθ. 3033/80, προσαυξημένο ή μειωμένο, ανάλογα με την περίπτωση, κατά το εξισωτικό ποσό που αναφέρεται στην παράγραφο 1, πρώτη και τρίτη περίπτωση,

- το ποσό που εξάγεται προσθέτοντας το σταθερό στοιχείο που εφαρμόζεται κατά τις εισαγωγές στην Πορτογαλία προελεύσεως tgr Κοινότητας στην παρούσα της σύνθεση και το σταθερό στοιχείο του δασμού του κοινού Δασμολογίου (ή, έναντι των τρίτων χωρών που επωφελούνται από το κοινοτικό σύστημα γενικευμένων προτιμήσεων, το προτιμησιακό σταθερό στοιχείο που η Κοινότητα εφαρμόζει, κατά περίπτωση, στις εισαγωγές προελεύσεως αυτών των χωρών).

4. Κατά παρέκκλιση από το άρθρο 189 οι δασμοί τους οποίους εφαρμόζει, η Πορτογαλική Δημοκρατία στις εισαγωγές προελεύσεως της Κοινότητας και των τρίτων χωρών μετατρέπονται, κατά την ημερομηνία της προσχώρησης, στο είδος δασμού και στις μονάδες που αναφράφονται στο Κοινό Δασμολόγιο. Η μετατροπή πραγματοποιείται με βάση την αξία των εμπορευμάτων που έχουν εισαχθεί στην Πορτογαλία κατά την διάρκεια των τεσσάρων τελευταίων τριμήνων για τα οποία υπάρχουν διαθέσιμα στοιχεία ή, αν δεν έχει γίνει εισαγωγή των σχετικών εμπορευμάτων στην Πορτογαλία, με βάση την τιμή μονάδας των αυτών των ιδίων εμπορευμάτων εισαγομένων στην Κοινότητα με την παρούσα της σύνθεση.

5. Κάθε σταθερό στοιχείο που εφαρμόζεται κατά τις συναλλαγές μεταξύ της Κοινότητας στην παρούσα της σύνθεση και της Πορτογαλικής Δημοκρατίας καταργείται σύμφωνα με το άρθρο 190.

Κάθε σταθερό στοιχείο που εφαρμόζεται κατά τις συναλλαγές μεταξύ της Κοινότητας στην παρούσα της σύνθεση και της Πορτογαλικής Δημοκρατίας καταργείται σύμφωνα με το άρθρο 190.

Κάθε σταθερό στοιχείο που εφαρμόζει η Πορτογαλική Δημοκρατία κατά την εισαγωγή προελεύσεως τρίτων χωρών ευθυγραμμίζεται προς το σταθερό στοιχείο του δασμού του Κοινού Δασμολογίου (ή, κατά περίπτωση, προς το προτιμησιακό σταθερό στοιχείο που προβλέπεται από το κοινοτικό σύστημα γενικευμένων προτιμήσεων), σύμφωνα με τα άρθρα 197 και 201.

6. Σε περίπτωση που παρασχεθεί μείωση του κινητού στοιχείου του δασμού του Κοινού Δασμολογίου σε τρίτες χώρες δικαιούχους του κοινοτικού συστήματος γενικευμένων προτιμήσεων, η Πορτογαλική Δημοκρατία εφαρμόζει αυτό το προτιμησιακό κινητό στοιχείο από την ημερομηνία από την οποία αρχίζει, κατά τη διάρκεια του πρώτου έτους του δεύτερου σταδίου του μεταβατικού καθεστώτος, η εφαρμογή των κανόνων του δευτέρου σταδίου για τα προϊόντα βάσεως των οποίων η περίοδος εμπορίας αρχίζει τελευταία.